Na temelju članka 5. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15,108/17, 70/19, 42/20), članka 33. Prekršajnog zakona (NN 107/07, 39/13, 157/13, 110/15, 70/17, 118/18), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17, 98/19, 144/20) te članka 40. Statuta Grada Delnica (SN GD 2/21) Gradsko vijeće Grada Delnica na svojoj sjednici održanoj 15.07.2021. g. donosi

ODLUKU

o III. izmjeni i dopuni Odluke o uređenju prometa u Delnicama

Članak 1.

U Odluci o uređenju prometa u Delnicama (SN PGŽ 10/10, SN GD 5/15, 2/16), u članku 7. stavku 2. iza točke 6. dodaje se točka 7. koja glasi:

„7. dio Ulice Matice hrvatske od križanja s Ulicom prolaz braće Šnajder do križanja s Ulicom Ante Starčevića.“

Članak 2.

Ova Odluka stupa na snagu osmog dana od dana objave u »Službenim novinama Grada Delnica«.

Klasa:340-01/21-01/11

Ur.broj:2112-01-30-20-3-21-01

U Delnicama 15.07.2021.

GRADSKO VIJEĆE GRADA DELNICA

Predsjednica

Ivana Pečnik Kastner

OBRAZLOŽENJE

U tijeku je rekonstrukcija Ulice Matice hrvatske, obzirom da se iskazala potreba za velikim brojem parkirnih mjesta,( znamo da u toj ulici osim obiteljskih kuća imamo i višestambene objekte), predlaže se Gradskom vijeću da dio Ulice Matice hrvatske od križanja s Ulicom prolaz braće Šnajder do križanja s Ulicom Ante Starčevića proglasi jednosmjernom kako bi se osigurao veći broj parkirnih mjesta.

Za ovaj prijedlog izrađen je prometni elaborat izvadak iz kojeg dostavljamo u prilogu i ishođena suglasnost MUP-a.

Napominjemo da se u toj ulici i do sada vršilo uzdužno parkiranje na samom kolniku, te je potrebno prometnom signalizacijom legalizirati takav način korištenja kolnika.